આ ઉપરાંત ફિલ્મમાં અગાઉ કહ્યું એમ સારું રાઇટિંગ પણ જોવા નથી મળ્યું. અમુક કૉન્સેપ્ટ્સ અને સીન તો હૉલીવુડ અને બૉલીવુડની ફિલ્મોમાંથી કૉપી કર્યા જ છે ત્યારે ડાયલૉગ્સ પણ આ રીતે જ કોઈ પ્રકારની નવીનતા વગર રાખવામાં આવ્યા છે. ફિલ્મનો સૌથી ગુસ્સો અપાવતો ભાગ એમાં ઍડલ્ટ વાતચીત અને દૃશ્યોનો ઉમેરો છે. સુપરહીરો ફિલ્મમાં કૉમેડી અને એ પણ આ પ્રકારની હોય ત્યારે એમાંથી રસ ઊડી જાય તો નવાઈ નહીં.